**2ο ΓΕ.Λ. ΑΓΙΑΣ ΠΑΡΑΣΚΕΥΗΣ ΣΧΟΛΙΚΟ ΕΤΟΣ 2019-2020**

**Προγραμματισμός ενεργειών 2ου ΓΕ.Λ. Αγ.Παρασκευής ενόψει της επιστροφής των μαθητών στο σχολείο**

Αγαπητοί κηδεμόνες,

**Α.** Ενόψει της επιστροφής των μαθητών στο σχολείο και του βέλτιστου σχεδιασμού της προκειμένου να λειτουργήσουμε αποτελεσματικά και με ασφάλεια για όλους, παρακαλούμε, σε περίπτωση που υπάρχει άτομο ευπαθούς ομάδας στο σπίτι και συνεπώς το παιδί σας αδυνατεί να προσέλθει στο σχολείο, να συντάξετε σχετική Υπεύθυνη Δήλωση. Σε αυτήν θα αναγράφετε ότι δεν θα προσέλθει το παιδί σας (ονοματεπώνυμο και τμήμα) στο σχολείο λόγω ύπαρξης ατόμου ευπαθούς ομάδας στο σπίτι ή ατόμου που νοσεί. Την Υπεύθυνη Δήλωση θα συμπληρώσετε α) είτε ηλεκτρονικά στο [www.gov.gr](http://www.gov.gr) / Έκδοση Υπεύθυνης Δήλωσης, με τους κωδικούς σας taxisnet και webbanking, β) είτε χειρόγραφα και θα την σκανάρετε. Θα την αποστείλετε αποκλειστικά και μόνο στο e-mail του σχολείου μας (mail@2lyk-ag-parask.att.sch.gr)

Α) οι κηδεμόνες των μαθητών της Γ΄ Λυκείου έως και το Σάββατο 9-5-2020 στις 22.00. Εάν αδυνατείτε να την αποστείλετε, μπορείτε να την προσκομίσετε στη Γραμματεία του σχολείου έως και την Δευτέρα 11.5.2020 και ώρες 08.00-14.00 κατόπιν τηλεφωνικής ειδοποίησης της Διευθύντριας έως το βράδυ του Σαββάτου 9-5-2020 (τηλ. 6977974514).

Β) οι μαθητές των τάξεων Α΄ και Β΄ από Δευτέρα 11.5.2020 έως και Τετάρτη 13.5.2020 στις 22.00. Εάν αδυνατείτε να την αποστείλετε, μπορείτε να την προσκομίσετε στη Γραμματεία του σχολείου στο εν λόγω διάστημα και ώρες 08.00-14.00.

Σύμφωνα με δήλωση της Υπουργού Παιδείας οι απουσίες των ως άνω μαθητών δεν θα προσμετρώνται (αναμένουμε σχετική εγκύκλιο). Για όσους μαθητές δεν λάβουμε υπεύθυνη δήλωση, θα θεωρήσουμε ότι θα προσέλθουν κανονικά και θα παρακολουθήσουν τα μαθήματα, ενώ σε περίπτωση μη προσέλευσής τους θα σημειώνονται κανονικά απουσίες.

**Β.** Όσον αφορά στην Γ΄ Λυκείου, για το πρόγραμμα των μαθημάτων και την κατανομή των μαθητών σε τμήματα/υποτμήματα θα ενημερωθείτε μέσα στο σαβ/κο. Οι τάξεις Α΄ και Β΄ θα ενημερωθούν εντός της επόμενης εβδομάδας για το πρόγραμμα από τις 18.5.2020 και εξής. Η εξ αποστάσεως διδασκαλία των τάξεων Α΄ και Β΄ θα συνεχιστεί την επόμενη εβδομάδα και θα σας αποσταλεί σχετικό πρόγραμμα εντός του σαβ/κου.

**Γ.**Υπενθυμίζουμε ότι το κυλικείο δεν θα λειτουργεί. Η σχολική μας μονάδα είναι πλήρως έτοιμη από άποψη συντήρησης/απολύμανσης/απεντόμωσης/προμήθειας υλικού/διευθέτησης των χώρων, για να υποδεχθεί τους μαθητές. Όπως μας ενημέρωσε η Σχολική Επιτροπή του Δήμου Αγ.Παρασκευής, θα προσέλθει στο σχολείο μας 2η καθαρίστρια για τους καθαρισμούς κατά τις πρωινές ώρες, ενώ η καθαρίστριά μας θα συνεχίσει τον απογευματινό καθαρισμό του σχολείου.

**Δ.**Διαβάστε μαζί με τα παιδιά σας πολύ προσεκτικά τις οδηγίες ενόψει της επιστροφής στα σχολεία, στις οποίες σας έχουμε ήδη παραπέμψει.

Είμαστε κοντά σας και κοντά στους μαθητές μας, όπως πάντα.

**Αγ.Παρασκευή 7-5-2020**

**Η Διευθύντρια**

**Δέσποινα Δούκα (ΠΕ02), δ.Φ.**